บุกบ้านจ่าคลั่ง ซื้อจากแม่ยายนายพัน ใกล้เสร็จพร้อมอยู่ ติดไร่มัน
ปมขัดแย้งจากเงินส่วนเกินในการซื้อขายบ้านพัก ระหว่างจ.ส.อ.จักรพันธ์ ถมมา กับแม่ยายของผู้บังคับบัญชา ได้กลายเป็นโศกนาฏกรรมกลางเมืองโคราช โดยอีกฝ่ายยืนยันไม่ได้โกง เพราะที่เหลืออีก 5 หมื่นบาท ฝากไว้กับนายหน้าซึ่งนำไปเที่ยวเตร่จนหมด ไม่ได้นำมาคืน จึงเป็นชนวนของเรื่องราวสะเทือนขวัญก่อนเกิดเหตุการณ์ จ.ส.อ.จักรพันธ์ ได้ซื้อขายบ้านพร้อมที่ดินเป็นที่เรียบร้อย หลังดำเนินเรื่องยื่นกู้เงิน อทบ.เพื่อเคหสงเคราะห์ กับกองการออมทรัพย์ กรมสวัสดิการทหารบก ได้เงินจำนวน 3 งวด งวดละ 375000 บาท รวม 1125000 บาท โดยได้รับเงินกู้งวดสุดท้าย เมื่อวันที่ 30 กันยายน 2562 เนื่องจากบ้านก่อสร้างเสร็จสำหรับชั้นยศ พล.อ.ส.-จ.ส.อ. จะได้วงเงินกู้ 1500000 กำหนดไว้ว่ากรณีผ่อน 10 ปี ชำระเดือนละ 16279 บาท ผ่อน 15 ปี ชำระเดือนละ 12257 บาท ผ่อน 20 ปี ชำระเดือนละ 10319 ผ่อน 25 ปี ชำระเดือนละ 9212 บาท หรือ ผ่อน 40 ปี ชำระเดือนละ 7738 บาทส่วนที่ตั้งของบ้านจัดสรร อยู่ในพื้นที่หมู่ 5 ต.โคกกรวด อ.เมือง จ.นครราชสีมา หากเดินทางมาจากถนนมิตรภาพ จะใช้ระยะทางประมาณ 20 กิโลเมตร และเข้าซอยถนนลาดยาง ซึ่งผ่านพื้นที่ชุมชน ก่อนมาเจอถนนลูกรังทางเข้าบ้านพัก ซึ่งมีทั้งก่อสร้างแล้วเสร็จมีคนเข้าอยู่อาศัยแล้ว และอยู่ระหว่างก่อสร้าง รวมแล้ว 5-6 หลัง ปลูกอยู่ติดกัน ตั้งอยู่กลางไร่มันสำปะหลัง ห่างไกลจากชุมชนขณะที่บ้านของ จ.ส.อ.จักรพันธ์ เลขที่ 321/9 เป็นบ้านเดี่ยวชั้นเดียว อยู่บนเนื้อที่ประมาณ 50 ตารางวา บริเวณหัวมุมของโครงการ ซึ่งอยู่ระหว่างตกแต่งใกล้เสร็จสามารถเข้าพักอาศัยได้ และมีรองเท้าคอมแบทของทหารสภาพเก่าเปื้อนโคลน วางอยู่หน้าประตูบ้าน โดยภายในบ้านยังไม่อุปกรณ์เครื่องใช้แต่อย่างใด เช่นเดียวกับสนามหน้าบ้าน ยังเป็นดินลูกรังมีหญ้ารกขึ้นเป็นหย่อมๆ และเป็นที่น่าสังเกตพบว่าบ้านพักที่มีคนอาศัยแล้ว ต่างเก็บตัวเงียบ ปิดม่านรอบบ้าน หลังเกิดเหตุการณ์สำหรับพื้นที่ โคกกรวด เป็นชุมชนชานเมือง ห่างจากตัวเมืองโคราชประมาณ 15 กิโลเมตร จากฝั่งทิศใต้ของเทศบาลนครนครราชสีมา เชื่อมต่อทุกพื้นที่ในโซนสุรนารี ใกล้แหล่งโรงงานอุตสาหกรรมทำให้พื้นที่โดยรอบมีโครงการบ้านจัดสรร ทั้งบ้านเดี่ยว ตึกแถว และทาวน์โฮม รวมถึงพื้นที่ก่อสร้างบ้านพักเพื่อขายทหาร ซึ่งเป็นธุรกิจของแม่ยายผู้บังคับบัญชาของ จ.ส.อ.จักรพันธ์ มือก่อเหตุกราดยิงกลางเมืองโคราช.
ปมขัดแย้งจากเงินส่วนเกินในการซื้อขายบ้านพัก ระหว่าง จ.ส.อ.จักรพันธ์ ถมมา กับแม่ยายของผู้บังคับบัญชา ได้กลายเป็นโศกนาฏกรรมกลางเมืองโคราช โดยอีกฝ่ายยืนยันไม่ได้โกง
กราดยิงโคราช,บ้านจ่าคลั่ง,บ้านสวัสดิการทหาร,จักรพันธ์ ถมมา,โคกกรวด,บ้านจักรพันธ์,ข่าวร้อน,ข่าวทั่วไป